මහනුවර ධර්මරාජ විද්‍යාලීය 1991 ආදි ශිෂ්‍ය කණ්ඩායම විසින් දෙවනවරට සංවිධානය කරනු ලබන රැළි විත් රාජන්ස් (Rally With Rajans) මෝටර් රථ ධාවන රැළිය මෙම මස 16 දින මහනුවරදී පැවැත්වෙයි.මහනුවර මහ නගර සභා රථගාලේ ඉහළ මාලයෙන් පෙරවරු 11.00ට තරගය ආරම්භ කෙරෙන අතර මහනුවර හිල්ටොප් හෝටලය අභියසින් එය නිමාවීමට නියමිතය.මේවනවිටත් දිවයිනේ නන්දෙසින් තෝරාගත් තරගකරුවන් පනස් දෙනකු තරගයට ඉදිරිපත්වීමට එකඟතාව පලකර තිබේ.මෙමඟින් ලැබෙන ආදායම තුළින් ධර්මරාජ විද්‍යාලීය ශරීර සුවතා ඒකකය සම්පූර්ණ කිරීමටත් දුෂ්කර ප්‍රදේශයක ප්‍රජා සත්කාර ඒකකයක් පැවැත්වීමටත් සැලැසුම් කැර තිබෙන බව ධර්මරාජ 91 කණ්ඩායමේ ප්‍රසාද් ගජවීර මහතා කීය..